23. Redovna Skupština Lokalne akcijske grupe Vuka – Dunav, održana je 29. prosinca 2020. godine, u 10:00 sati, u Poduzetničkom inkubatoru i akceleratoru Antunovac, Gospodarska zona Antunovac 23, 31216 Antunovac te je sastavljen slijedeći

**ZAPISNIK**

Utvrđeno je da su temeljem odredbi zakona o udrugama u cijelosti ispunjeni uvjeti za sazivanje i održavanje ove Skupštine.

Prije prelaska na Dnevni red 23. Redovne Skupštine utvrđena je nazočnost članova LAG-a Vuka – Dunav to kako slijedi:

1. Marjan Tomas, Općina Vladislavci,
2. Milan Nešić, OPG Milan Nešić,
3. Davor Tubanjski, Općina Antunovac
4. Damir Maričić, Općina Vuka,
5. Damir Maričić, OPG Damir Maričić
6. Maja Magdika, PVZS „Agro Vladislavci“,
7. Marija Horvatek, KUD „Klasje Slavonije“ Antunovac,
8. P.T. Mia, Božidar Horvatek,
9. Zdenko Đerđ, PVZ Fructus,
10. Stipe Modrić, Udruga veterana vojne policije iz Domovinskog rata OBŽ,
11. Mario Vila, OPG Mario Vila
12. Ljubica Šunić, OPG Šunić,
13. Davor Hržica, Domaća radinost Hržica
14. Jasminka Brandis, BZ medena kuća,
15. Marija Ivšan, OPG Marija Ivšan,
16. Bojana Orsić, PORC Erdut, p.p. Siniša Bulajić
17. Bojana Orsić, Općina Erdut, p.p. Siniša Bulajić,
18. Bojana Orsić, Čvorkovac d.o.o., p.p. Anđelka Tomašević,
19. Damir Lastavica, OPG Lastavica Sandra
20. Dalibor Gici, OPG Dubravka Gici,
21. Ivan Jazbec, EKO-JAZO d.o.o.,
22. Roman Lončarić, OPG Lončarić Roman,
23. Mirta Karpati, Dječiji vrtić Mali Princ,
24. Miroslav Gici, OPG Gici,
25. Grozde Mikulić, Udruga umirovljenika Općine Antunovac.

Nakon uvodne riječi Predsjednika LAG-a Vuka – Dunav, Davora Tubanjskog, usvojen je sljedeći

**DNEVNI RED**

1. Otvaranje Skupštine,
2. Izbor radnih tijela:

* zapisničara
* ovjerovitelja zapisnika,

1. Usvajanje zapisnika s 22. Redovne skupštine LAG-a Vuka – Dunav,
2. Donošenje odluke o usvajanju Sporazuma o suradnji za provedbu međuteritorijalnog II. projekta suradnje,
3. Donošenje Odluke o usvajanju prijedloga financijskog plana Lokalne akcijske grupe Vuka – Dunav za 2021. godinu,
4. Donošenje Odluke o usvajanju prijedloga plana rada Lokalne akcijske grupe Vuka – Dunav za 2021. godinu,
5. Donošenje Odluke o usvajanju Plana nabave za 2021. godinu,
6. Donošenje Odluke o godišnjoj članarini redovitih članova LAG-a Vuka-Dunav za 2021. godinu,
7. Informiranje članova Upravnog odbora o 5. LAG Natječaju za Tip operacije 1.3.3. „Potpora razvoju malih poljoprivrednih gospodarstava“, prilog Konačna rang lista,
8. Razno.

**Ad 1: Otvaranje Skupštine**

Predsjednik LAG-a Vuka – Dunav, Davor Tubanjski, pozdravio je sve prisutne i zahvalio im se na dolasku. Budući da Skupštini nije prisustvovala natpolovična većina, Predsjednik se pozvao na članak 24. Statuta LAG-a Vuka – Dunav, te odgodio početak zasjedanja 30 minuta. Nakon propisanog vremena, Skupština je započela s radom, jer je više od 1/3 ukupnog broja članova bilo prisutno.

**Ad 2: Izbor radnih tijela**

Prije prelaska na ostale točke dnevnog reda, Predsjednik LAG-a predložio je sljedeći izbor radnih tijela:

* za zapisničara – Sanja Šimić
* za ovjerovitelje zapisnika – Mario Vila i Marija Horvatek

Prijedlog izbora radnih tijela jednoglasno je usvojen.

**Ad 3: Usvajanje zapisnika s 22. Redovne skupštine LAG-a Vuka – Dunav**

Članovima LAG-a Vuka – Dunav na usvajanje je dan Zapisnik s 23. Redovne skupštine te je otvorena rasprava. Budući da rasprave nije bilo, Predsjednik LAG-a Vuka-Dunav daje Zapisnik na glasanje. Zapisnik je jednoglasno usvojen.

**Ad4: Donošenje odluke o usvajanju Sporazuma o suradnji za provedbu međuteritorijalnog II. projekta suradnje**

Voditeljica LAG-a informira članove Skupštine o sklapanju partnerstva LAG-a Vuka-Dunav s ostala tri LAG-a s područja OBŽ-a: LAG Bosutski niz, LAG Karašica i LAG Cetinska krajina. Cilj suradnje drugog projekta suradnje T.O. 19.3.2. sukladnog T.O. 3.1.2. Provedba aktivnosti suradnje iz LRS je putem partnerstva s drugim LAG-ovima ili lokalnim partnerstvima s područja Hrvatske, održivo upravljanje prirodnim i kulturnim resursima, materijalnom i ne materijalnom kulturnom baštinom. Projekti se mogu provoditi aktivnostima održavanja i lokalnih tradicija i manifestacija, prenošenja znanja, edukacija i informacija o materijalnoj i ne materijalnoj baštini.

Nakon izlaganja točka je dana na glasanje te je jednoglasno usvojena.

**Ad 5: Donošenje Odluke o usvajanju prijedloga financijskog plana Lokalne akcijske grupe Vuka – Dunav za 2021. godinu**

Predsjednik LAG-a otvara točku dnevnog reda te riječ predaje Voditeljici LAG-a, Ivani Čik. Voditeljica LAG-a obavještava sve prisutne članove da se financijski plan za 2021. godinu.

Prihodi za 2021. godinu su:

- Obaveze na zajmove skupine 26,

- Prihodi od prodaje roba i pružanja usluga (gospodarska djelatnost) na računu skupine 31,

- Prihodi od članarina i članskih doprinosa na računu skupine 32,

- Prihodi po posebnim propisima na računu skupine 33,

- Prihodi od financijske imovine na računu skupine 34,

- Prihodi od donacija na računu skupine 35,

- Ostali prihodi na računu skupine 36.

Rashodi za 2021. godinu su:

- Rashodi za radnike na računu skupine 41,

- Materijalni rashodi na računu skupine 42,

- Rashodi amortizacije na računu skupine 43,

- Financijski rashodi na računu skupine 44,

- Ostali rashodi na računu skupine 46.

Nakon izlaganja točka je dana na glasanje te je jednoglasno usvojena.

**Ad 6: Donošenje Odluke o usvajanju prijedloga plana rada Lokalne akcijske grupe Vuka – Dunav za 2021. godinu**

Predsjednik Skupštine otvara ovu točku dnevnog reda, te riječ prepušta voditeljici LAG-a, Ivani Čik koja upoznaje članove Skupštine s Planom rada za 2021. godinu. Najveći dio rada LAG-a u 2021. godini se bazira na provedbi LRS-a LAG-a Vuka – Dunav. LAG Vuka-Dunav je sa završnim Upravnim odborom i Skupštinom u 2020. godini donio sve odluke vezane za LAG Natječaje, te u 2021. godini nije planirano raspisivanje natječaja, obzirom da je alokacija za Podmjeru 19.2 u potpunosti iskorištena. No, obzirom na Smjernice vezane uz dosada raspisane natječaje i Sporazum suradnji i izvršavanju delegiranih administrativnih provjera prilikom provedbe operacija u okviru Strategije lokalnog razvoja pod vodstvom zajednice, potpisan sa Agencijom za plaćanja u poljoprivredi, ribarstvu i ruralnom razvoju, LAG Vuka-Dunav u obvezi je vršiti kontrole posjetu lokaciji ulaganja za mjere i projekte za koje od strane APPRRR-a dobije nalog. U 2021. godini izraditi će se evaulaciju i učinak provedbe LRS za cijelo programsko razdoblje 2014.-2020. Isto tako nas u 2021. godini očekuje izrada nove Lokalne razvojne strategije LAG-a Vuka-Dunav.

Nakon izlaganja točka je dana na glasanje te je jednoglasno usvojena.

**Ad 7: Donošenje Odluke o usvajanju Plana nabave za 2021. godinu**

Predsjednik LAG-a, Davor Tubanjski, otvara osamnaestu točku dnevnog reda te riječ prepušta Voditeljici Ivani Čik. Voditeljica je protumačila Plan nabave za 2021. godinu te je točka dnevnog reda otvorena za raspravu.

Kako rasprave nije bilo, točka je dana na glasanje, te jednoglasno usvojena

**Ad 8: Donošenje Odluke o godišnjoj članarini redovitih članova LAG-a Vuka-Dunav za 2021. godinu**

Predsjednik LAG-a, Davor Tubanjski, otvara točku dnevnog reda te riječ daje Voditeljici LAG-a. Voditeljica LAG-a Ivana Čik, članovima Skupštine predstavlja i iznosi kako će godišnja članarina redovitih članova Lokalne akcijske grupe Vuka-Dunav za 2021. godinu biti u slijedećim iznosima:

- Općine/mjesni odbor 2,00 kn po stanovniku

- Pravne osobe 200,00 kuna

- Udruge 200,00 kuna

- Fizičke osobe 100,00 kuna

Kako rasprave nije bilo, točka dnevnog reda dana je na glasanje, te jednoglasno usvojena.

**Ad9: Informiranje članova Upravnog odbora o 5. LAG Natječaju za Tip operacije 1.3.3. „Potpora razvoju malih poljoprivrednih gospodarstava“, prilog Konačna rang lista**

Predsjednik LAG-a otvorio je ovu točku dnevnog reda, te je riječ predao voditeljici LAG-a Vuka Dunav Ivani Čik, koja je članovima Skupštine obrazložila što se sve ocjenjivalo i tražilo u Analizi 1, te što se sve ocjenjivalo u Analizi 2, te koji su bili kriteriji odabira i koje su konačne odluke ocjenjivačkog odbora. Objašnjava članovima da je na Natječaj pristiglo 22 projektne prijave, od čega je izglasano 18 projekata za koje se izdaje Odluka o Odabiru projekta, dvije projektne prijave su isključene nakon negativno ocijenjene Analize 1 te se za njih izdaje Odluka o Odbijanju projekta i dvije projektne prijave su ispod praga raspoloživih sredstava te se za njih izdaje Obavijest o odbacivanju prijave zbog nedovoljno raspoloživih sredstava. Upravni odbor donosi ovu Odluku temeljem dodijeljenog broja bodova Nositelju projekta i pozicije na Konačnoj Rang listi. Nakon informiranja Skupštine Voditeljica LAG-a polako privodi Skupštinu kraju.

**Ad10: Razno**

Na kraju sjednice, Predsjednik se zahvalio članovima Skupštine na dolasku, kvalitetnoj suradnji i komunikaciji. Pozvao je članove Skupštine da sudjeluju u radu LAG-a kako bi se što kvalitetnije sudjelovalo u provedbi Lokalne razvojne strategije LAG-a Vuka-Dunav.

S obzirom na situaciju sa pandemijom koronavirusom (COVID19) pridržavali smo se svih propisanih epidemioloških mjera te je smanjen broj ljudi na 23. Redovnoj Skupštini LAG-a Vuka-Dunav.

Kako nije bilo dodatnih komentara i rasprave, predsjednik Upravnog odbora zaključuje sjednicu u 11:00 sati.

UBROJ: SK/20-36

U Antunovcu, 29. prosinac 2020. godine

Zapisničar: Ovjerovitelji zapisnika:

Sanja Šimić Roman Lončarić Marija Horvatek